b"\n_START_ARTICLE_\nSteven Joyce\n_START_SECTION_\nInicis\n_START_PARAGRAPH_\nJoyce va n\xc3\xa9ixer el 7 d'abril de 1963 a New Plymouth. Va anar al Col\xc2\xb7legi Memorial Francis Douglas (Francis Douglas Memorial College) de New Plymouth i despr\xc3\xa9s aniria a la Universitat Massey. All\xc3\xad estudiaria veterin\xc3\xa0ria per\xc3\xb2 no fou adm\xc3\xa8s al segon any, al final graduant amb un BSc en zoologia. Mentre estava a la universitat fou presentador en la r\xc3\xa0dio estudiantil de la universitat. Despr\xc3\xa9s de la universitat Joyce i un grup d'amics van fundar una estaci\xc3\xb3 de r\xc3\xa0dio pr\xc3\xb2pia, Energy FM, a New Plymouth. Amb companys de negocis va establir MediaWorks Radio. L'abril de 2001 es va retirar com a gerent de MediaWorks Radio, venent-la a Canwest per 6 milions de d\xc3\xb2lars neozelandesos._NEWLINE_Va ser el president del comit\xc3\xa8 del Partit Nacional que analitz\xc3\xa0 el resultat del partit en les eleccions de 2002. Joyce i els seus companys van reorganitzar el partit completament l'abril de 2003. Despr\xc3\xa9s fou el gerent del partit per a les eleccions de 2005 i 2008.\n_START_SECTION_\nMinistre\n_START_PARAGRAPH_\nEn ser elegit el Partit Nacional en les eleccions de 2008, Joyce fou nomenat ministre pel primer ministre John Key. A partir del 19 de novembre seria Ministre de Transport i Ministre de les Tecnologies de la Informaci\xc3\xb3 i la Comunicaci\xc3\xb3, succeint a Annette King i David Cunliffe respectivament._NEWLINE_El 26 de gener de 2010 el primer ministre Key anunci\xc3\xa0 un canvi en el gabinet. Joyce fou nomenat Ministre d'Educaci\xc3\xb3 Terci\xc3\xa0ria, Habilitats i Ocupaci\xc3\xb3, succeint a Anne Tolley._NEWLINE_El Partit Nacional fou reelegit en les eleccions de 2011 i unes setmanes despr\xc3\xa9s d'aquestes eleccions Key anunci\xc3\xa0 un nou gabinet. Joyce cess\xc3\xa0 de ser Ministre de Transport, sent succe\xc3\xaft per Gerry Brownlee, i Ministre de les Tecnologies de la Informaci\xc3\xb3 i la Comunicaci\xc3\xb3, succe\xc3\xaft per Amy Adams. Key el nomen\xc3\xa0 Ministre de Desenvolupament Econ\xc3\xb2mic, succeint a Brownlee, i Ministre de Ci\xc3\xa8ncia i Innovaci\xc3\xb3, un nou ministeri. Seguiria el seu c\xc3\xa0rrec com a Ministre d'Educaci\xc3\xb3 Terci\xc3\xa0ria, Habilitats i Ocupaci\xc3\xb3._NEWLINE_En dimitir el Ministre d'Empreses Petites i Ministre de Reforma Regulat\xc3\xb2ria John Banks el 16 d'octubre de 2013 a causa d'al\xc2\xb7legat frau, Joyce fou nomenat pel Primer Ministre John Key com a nou Ministre d'Empreses Petites.\n_START_SECTION_\nVida personal\n_START_PARAGRAPH_\nEst\xc3\xa0 casat amb Suzanne Joyce, tenen dos fills i viuen en una granja a Albany, al nord d'Auckland."